钦定古今图书集成/方舆汇编/职方典/第1497卷 > 姚安府城池考 通志
## 钦定古今图书集成/方舆汇编/职方典/第1497卷 > 姚安府城池考 通志

本府。〈姚州，附郭。〉

姚安府城池　：“唐景云元年，御史李知古筑土城。明洪武初，易以砖石，周二里三分，高二丈，设三门。嘉靖七年，兵备周崇义筑月城于南门外。八年，知府王鼎于城内增高五尺。三十九年，知府杨日赞于南关外新筑土城，高一丈二尺，广一百三十丈，左右建立敌楼，四关缭以土垣。万历四十六年，御史潘濬增筑七百” 馀丈，置南城。

楼西南建角楼

皇清康熙八年，知府商永杰、土同知高乔映重修，因

蜻蛉河为池。按《姚州志》：府城周五里三分，高三丈五尺，阔一丈馀。先是唐御史李知古筑土城于东北。明指挥戴都病其难守，易而小之。广二里三分，高二丈，开三门，各建有楼，盖姚安千户所城也。后置府置州。遭自久之乱，州官及土官死之。且郡介会川，武定交震，邻时警。明嘉靖八年，知府王鼎加以砖石，增高三尺许。给事中昆明傅良弼《记略》：“嘉靖三十九年，知府杨日赞重修，设四关门，周遭缭以土垣。然所内州外，既乖容民畜众之义，而城自署治外，居民仅百馀家。往时凤克煽乱，城内外居者窜匿山谷，官携印僦所署以居，盖岌岌矣。诸院道往往建议开拓城隍，俾民藉官以安，官因民以守。而建造无人” ，竟成道旁之筑。万历四十七年，分守泾阳李忠臣惩往虑来，力肩其任，上其议于巡按岭南潘濬，亟允其请，檄署府事李敬可，以知州杨之彬董其役。府州慷慨担当，区画周详，甫半岁而事竣。计东西南广袤五里三分，高三丈五尺。东北旧城增高三尺，正西增设一门，西、北二门外有月城、楼阁、墩台、铺舍、水洞，较旧制大拓而三之。城外有壕，深五尺，阔丈许，引蜻蛉水东西交会入城壕中，复西北而下大姚而达金沙。城高池深，庶几西南巨镇矣。巡按潘题其门东曰“迎曦” ，南曰“时阜” ，西曰“宝成” ，北曰“怀远。” 扁其楼东曰“金碧呈祥” ，南曰“南云布霭” ，西曰“苍雪凝辉” ，北曰“北极连霄。” 其经始岁月，工费之详，载在《碑记》。其后孔云德再修之，而府丞高守藩勷其事，至

皇清康熙七年，知府林本元、《土》同知高乔映修葺城。

楼之圮者

外州县

大姚县城池　明洪武二十八年筑土城。永乐元年，千户洪钧、施宥甃以砖石，后圯。万历四十五年，知县谢于教修，仍于南门外筑土月城，周三里三分，无池。按《县志》，“大姚初为大姚中屯所，县治在兴来地，原名兴来县” ，即今兴来，是其旧址也。洪武二十八年，始移县大姚，改名大姚县，仅筑土城。永乐元年，千户洪钧、施宥，“始砌砖石，高一丈三尺，周围六百三十五丈，径过一里三分，开东西南北四门，城楼四座，东西北三处踞山，地高无池，惟南门有池，长二十丈，阔七尺。”